युवराज सिंह के क्रिकेट से संन्यास पर बॉलीवुड एक्ट्रेस किम शर्मा ने दिया ये रिएक्शन, वायरल हुआ Tweet  
युवराज सिंह ने लिया अंतर्राष्ट्रीय क्रिकेट से संन्यास
बॉलीवुड एक्ट्रेस किम शर्मा ने दिया रिएक्शन
युवराज सिंह के जज्बे को किम शर्मा ने किया सलाम
युवराज सिंह (Yuvraj Singh) ने सोमवार को अंतर्राष्ट्रीय क्रिकेट को अलविदा कह दिया. क्रिकेट के सभी प्रारूपों से संन्यास लेने वाले युवराज सिंह को क्रिकेट जगत के साथ ही कई फिल्मी दुनिया की कई हस्तियों ने भी शुभकामनाएं दीं और उनके जज्बे को सलाम किया. युवराज सिंह ने मुंबई में आयोजित संवाददाता सम्मेलन में अपना संन्यास की घोषणा की थी. इस दौरान युवराज सिंह ने बताया कि यह उनके लिए काफी भावनात्मक पल है और उनका करियर रोलर-कोस्टर की तरह रहा है. युवराज सिंह के रिटायरमेंट पर बॉलीवुड एक्ट्रेस किम शर्मा (Kim Sharma) ने भी ट्विटर पर अपना रिएक्शन दिया है. एक्ट्रेस किम शर्मा (Kim Sharma) का युवराज सिंह के लिए यह रिएक्शन सोशल मीडिया पर खूब वायरल हो रहा है.
Well played @YUVSTRONG12 A standing ovation for some unforgettable moments in sport . May your next phase be as smashing with @hazelkeech

किम शर्मा (Kim Sharma) ने भी अपने ट्विटर एकाउंट के जरिए युवराज सिंह (Yuvraj Singh) को बधाई दी. युवराज सिंह के संन्यास पर ट्वीट करते हुए किम शर्मा (Kim Sharma) ने लिखा 'खूब अच्छा खेला युवराज सिंह, खेल के दौरान बने कुछ यादगार लम्हों को बनाने के लिए एक स्टैंडिंग ओवेशन. आपका अगला कदम भी हेजल कीच के साथ शानदार हो.'
बता दें कि युवराज सिंह (Yuvraj Singh) के खास लम्हों में से एक है छह बॉल पर छह छक्के मारना. युवराज सिंह (Yuvraj Singh) ने 2007 में हुए आईसीसी वर्ल्डकप टी-20 के दौरान इंग्लैंड के खिलाड़ी स्टूअर्ट ब्रॉड की छह गेंदों पर लगातार छह छक्के मारे थे. युवराज सिंह ने 2000 में पहला वनडे, 2003 में पहला टेस्ट और 2007 में पहला टी-20 मैच खेला था. चंडीगढ़ में 1981 में जन्मे युवराज ने भारत के लिए 40 टेस्ट, 304 वनडे और 58 टी-20 मैच खेले. टेस्ट में युवराज ने तीन शतकों और 11 अर्धशतकों की मदद से कुल 1900 रन बनाए, जबकि वनडे में उन्होंने 14 शतकों और 52 अर्धशतकों की मदद से 8701 रन जुटाए. इसी तरह टी-20 मैचों में युवराज ने कुल 1177 रन बनाए.